Rubén Limardo
<s>Rubén Dario Limardo Gascón (Ciudad Bolívar, 3. kolovoza 1985.) je venezuelanski mačevalac, višestruki panamerički prvak i olimpijski pobjednik u mačevanju iz 2012. godine.</s><s>Limardo je te godine postao tek drugi predatavnik Venezuele koji je osvojio zlato na Olimpijskim igrama, nakon boksača Francisca Rodrígueza, koji je zlato osvojio 1968. godine.</s><s>Godine 2016., nosio je zastavu Venezuele na otvaranju Olimpijskih igara u Riju.</s>

<s>Mačevanjem se počeo baviti sa sedam godina, pod utjecajem ujaka, koji je taj sport otkrio u Mađarskoj.</s><s>Karijeru je započeo kao dešnjak u floretu, međutim nakon ozljede je morao promijeniti i ruku i disciplinu, prešavši na mač.</s><s>Nastupe na kontinentalnim prvenstvima započeo je dosta rano, a već je 2008. godine nastupio na svojim prvim Olimpijskim igrama, gdje je završio 23. u ukupnom poretku.</s><s>U narednom je periodu nizao zlatne medalje na kontinentalnim natjecanjima, samo da bi 2012. godine u Londonu osvojio zlatnu medalju u muškom maču, postavši tako prvi latinoamerički pobjednik u mačevanju nakon Kubanca Ramóna Fonsta 1904. godine te tek drugi osvajač zlata za svoju zemlju.</s>

<s>Nakon tog uspjeha, nastavio je osvajati zlata na kontinentalnim prvenstvima, a na svjetskom prvenstvu 2013. godine osvojio je srebrnu medalju u istoj disciplini.</s><s>Godine 2016., dobio je čast nositi zastavu svoje zemlje na otvaranju Olimpijskih igara.</s>

<s>Vanjske poveznice
 Rubén Limardo at BBC Sport
 Rubén Limardo at NBC Olympics
 Rubén Limardo at FIE</s>

<s>Venezuelanski sportisti
Mačevanje
Olimpijski pobjednici</s>

